Lav et referat af nedenstående tekst:

Tekst:
- Jeg havde ikke i min vildeste fantasi troet, det kunne lade sig gøre. Sådan lyder det fra Morten Kristensen, der er indehaver af vinbutikken, Vin-Gaven, i Vodskov. I tirsdags ville han lave det regelmæssige tjek af butikkens vine. Og der fik han sig noget af et chok. Se indslaget i bunden af artiklen For i den kasse, hvor butikkens dyreste portvin plejede at være, var der pludselig en anden portvin. Portvinen til 3695 kroner var blevet byttet ud med en til 300 kroner. - Nogen har set sit snit til at bytte den dyre flaske ud med en billig og så flytte prismærket fra den dyre portvinsflaske over på den billige, siger han og fortsætter: - Og så er den dyre røget under jakken og med tyven hjem. Udspekuleret tyv Det er ikke første gang, butikken bliver udsat for tyveri. Det er sket fire gange før. Men aldrig har det været på en sådan udspekuleret måde, fortæller Morten Kristensen og tilføjer: - Det er simpelthen bare træls. Vinhandlen i Vodskov er langt fra det eneste sted, hvor der er sket mærkværdige tyverier og såkaldte kup. Det sker også i Røde Kors i Hjørring. Faktisk flere gange om ugen. Ifølge butiksleder Arne Volhøj er det hovedsageligt tøj og sko, de langfingrede vil have. Han oplever blandt andet, at kunder stjæler tøj i prøverummet. - Der ligger tit prismærker i prøverummet. Tyvene har simpelthen pillet mærkerne af, så tøjet er lettere at gå ud af butikken med på, siger butikslederen. Tøjtyveri er én ting. Men Arne Volhøj har også set andre besynderlige tyvekoster i sin butik. Blandt andet i skoafdelingen. - Folk kan finde på at tage et par nye sko på, og så i stedet stille sine gamle, slidte tilbage på hylden. Som et slags byt, siger han. Men det er altså både et ulovligt, men også et meget undrende byt, mener butikslederen. - Det er lidt ærgerligt, at man vil gøre sig til tyv for 35 kroner. Det er jo penge, der går fra nødhjælp til andre mennesker, siger Arne Volhøj. En positiv overraskelse Hos vinhandleren i Vodskov, har Morten Kristensen forsøgt sig med et nyt tiltag. Han har lavet et facebookopslag, hvor han opfordrer gerningsmanden til at aflevere flasken tilbage. - Portvin smager heldigvis dårligt, hvis ikke man har betalt det. Så jeg håber ikke, vedkommende får en god oplevelse ud af det, hvis han drikker den. Men fredag eftermiddag skete der noget uventet. Gerningsmanden havde set Facebookopslaget. Han havde derfor sendt en kammerat ind i butikken med portvinsflasken. Nu er den dyre flaske igen tilbage på sin plads. - Jeg er bare så glad. Det havde jeg godt nok ikke troet. Jeg er lykkelig for, den er hjemme igen, siger indehaver, Morten Kristensen.

Referat:
I en vinbutik i Vodskov er ejeren blevet udsat for et særligt portvinskup. Men sådanne kup er ikke noget nyt for en genbrugsbutik i Hjørring.